text: आम आदमी पार्टी के दो विधायकों पर दिल्ली सीएम अरविंद केजरीवाल के आवास पर चीफ सेक्रेटरी अंशु प्रकाश से बदसलूकी और मारपीट के आरोप लगाने के बाद दिल्ली प्रशासनिक अधीनस्थ सेवा संघ हड़ताल पर चला गया है। अफसरों की मांग है कि मामले में जब तक आरोपियों की गिरफ्तारी नहीं होगी, वो काम पर नहीं लौटेंगे। वहीं मुख्‍यमंत्री ऑफिस ने ऐसी किसी भी घटना से साफ इनकार किया है। मुख्यमंत्री कार्यालय की ओर से कहा गया है कि मुख्य सचिव अंशु प्रकाश ने आप विधायकों के साथ बदसलूकी की, विधायकों की तरफ से कोई बदसलूकी नहीं की गई। अरविंद केजरीवाल के मीडिया सलाहकार ने कहा है कि चीफ सेक्रेटरी की तरफ से ही हाथापाई हुई। उन्होंने कहा कि अफसरों ने दिल्ली सरकार में मंत्री और आप नेता आशीष खेतान के साथ मारपीट हुई।